*Közeledett a zsidók húsvétja, és vidékről sokan felmentek Jeruzsálembe húsvét előtt, hogy megtisztuljanak. (Jn 11,55)*

A húsvét nagyon fontos ünnep volt a zsidók számára. Ilyenkor Jeruzsálem, a templomi szertartások miatt megtelt emberekkel. Nagy tömeg, tolongás. Az ünnepi alkalmakon való részvétel feltétele a törvény szerinti megtisztulás volt, erre is volt lehetőség az előkészületek kapcsán.

A Biblián kívüli leírásokból tudjuk, hogy ilyenkor nem csak Izráel területéről, hanem még más országokban élő zsidók is visszajöttek Jeruzsálembe az ünnepre.

A zsidó vallási törvények előírása volt, hogy a három fő ünnep közül legalább egy ünnepre el kellett menni évente. Ezt a zsidó férfiak igyekeztek is betartani.

Jézus kereszt halála megteremtette azt a lehetőséget, hogy ma már nem kell egy meghatározott fizikai helyre zarándokolni annak érdekében, hogy Istennel találkozhassunk. Isten mindenütt jelenvaló, imában, egy sóhajtásban a jelenlétében lehetsz. Micsoda könnyebbség! *Vadon Gyula*